Πρόσκοποι του έθνους: Προσκοπική ιδεολογία και δραστηριότητες στις Νέες Χώρες:
Creators: name: Τριανταφυλλίδου, Δέσποινα Αναστασίου
Publisher: name: Aristotle University of Thessaloniki
Year: 2012
Subjects: Προσκοπισμός
Νέες Χώρες
Νεολαία
Scooting
New Lands
Youth

description: Σκοπός της διατριβής ήταν η μελέτη της ιδεολογίας και της δράσης της νεανικής οργάνωσης που ονομάστηκε Προσκοπισμός στην Ελλάδα του 20ού αιώνα και συγκεκριμένα στις Νέες Χώρες. Εξετάσαμε τη δημιουργία του Προσκοπισμού, από τον Baden Powel, στη Βρετανία, ως μια προσπάθεια διαπαιδαγώγησης της νεολαίας, ώστε να βελτιωθεί η φυσική κατάσταση και να περιοριστεί η ανεξέλεγκτη ελευθερία της, και για να προωθηθεί το μοντέλο του χριστιανού - πατριώτη που ήταν πάντα πρόθυμος να θυσιαστεί για την υπεράσπιση της πατρίδας του. Στη συνέχεια παρουσιάσαμε την εισαγωγή του Προσκοπισμού στην Ελλάδα, το 1910, από τον Αθανάσιο Λευκαδίτη και την προσπάθεια να καθιερώσει ένα γενικότερο μοντέλο τρόπου ζωής. Αναλύσαμε επίσης τις έντονες επιρροές που δέχτηκε από την πολιτική σκηνή, ιδίως κατά την περίοδο του Βενιζελισμού. Η συστηματική ανάπτυξη της προσκοπικής κίνησης στις Νέες Χώρες άρχισε μετά το 1917 και έπειτα από προσωπική μέριμνα του Ελ. Βενιζέλου, με την ελπίδα να σταθεί ο Προσκοπισμός ισχυρός φραγμός απέναντι σε αντεθνικές δράσεις και προπαγάνδες. Ακόμη αναφερθήκαμε στην προώθηση της ιδεολογίας της εθνικοφροσύνης από το Σώμα και στη στόχευση στην προστασία των ελληνοπαίδων από τις σοσιαλιστικές επιρροές και την ελευθεριότητα κατά το Μεσοπόλεμο. Μέσα από τον Προσκοπισμό οι νέοι θα μάθαιναν να απέχουν από τα κομουνιστικά κηρύγματα και συγχρόνως να προστατεύουν την πατρίδα από τους σλάβους γείτονες. Περιγράψαμε πώς κατά τη δικτατορία της 4ης Αυγούστου το Σώμα καταργήθηκε και απορροφήθηκε από την Εθνική Οργάνωση Νεολαίας. Επίσης, αναφερθήκαμε στη δράση των Προσκόπων κατά το Β΄ Παγκόσμιο Πόλεμο αλλά και στη μεταπολεμική περίοδο, μετά την επίσημη ανασύσταση, το 1944. Ειδικά στην περίοδο του Εμφυλίου, αλλά και μετά από αυτήν, το να είναι κάποιος στους Προσκόπους, αποτελούσε βεβαίωση εθνικοφροσύνης. Ασχοληθήκαμε επιπλέον με τη διάδοση του Προσκοπισμού στις Νέες Χώρες, η οποία στόχευε στην καλλιέργεια και την ενίσχυση του εθνικού θρησκευτικού και αγωνιστικού φρονήματος των κατοίκων που θα οδηγούσαν στην επίτευξη των εθνικών στόχων. Ένα άλλο θέμα που θίξαμε ήταν η χρήση του Προσκοπισμού ως εργαλείο αφομοίωσης των ξενόφωνων πληθυσμών της Μακεδονίας, καθώς το κράτος επιθυμούσε την ομογενοποίηση του πληθυσμού και ιδίως τον τερματισμό της χρήσης του σλαβικού ιδιώματος. Επιχείρημα για την κίνηση αυτή ήταν και πάλι η εθνική ασφάλεια, καθώς η χρήση του ιδιώματος από κατοίκους της Μακεδονίας, μπορούσε να ενισχύσει την προπαγάνδα των γειτονικών κρατών.
description: The aim of the present thesis was the study of the ideology and the activity of the youth organization, called Scouting, in Greece in the 20th century and especially in the New Lands. We examined the creation of Scouting by Baden-Powell, in Britain, as a youth education effort to improve physical condition, reduce the unrestrained freedom, and to promote the model of Christian- patriot, who was always willing to sacrifice himself for defending his homeland. Then we presented the introduction of Scouting in Greece, in 1910, by Athanasios Lefkaditis and the effort to establish a general model of lifestyle. We also analyzed how the Scouts received strong influences from the political scene, especially during the period of Venizelos administration. The systemic development of the Scout movement started in the New Lands after 1917 and by personal care of Eleftherios Venizelos, hoping to stand scouting powerful barrier against anti-national activities and propaganda. We also discussed the promotion of the nationalistic ideology by the Scouts and the goal to protect Greek children from the socialist influences and unbridled freedom during the Interwar period. Through Scouting, young people would learn to refrain from communist preachments and protect the homeland from their Slavic neighbors. We described how during the 4th of August dictatorship abolished the Scouts and was absorbed by the National Youth Organization. Also, we recorded the activity of Scouts in the Second World War and the postwar period, after the formal constitution in 1944. Especially during and right after the Civil War, being someone in the Scouts was a nationalistic declaratory. We presented the further spread of Scouting in the New Lands, which aims at fostering and strengthening of national, religious, race and moral conviction of people that would lead to achieving national goals. Another aim of this study was to examine the use of Scouting as a tool of assimilation Xenophon population of the Macedonia as the state wanted to homogenize the population, especially to end the use of the Slavic idiom. Argument for this move was again the national security, as the use of the idiom of the inhabitants of Macedonia, could strengthen the propaganda of neighboring countries.